CELEX: C2006/121/36
Language: fi
Date: 2006-05-20 00:00:00
Title: Asia F-28/06: Kanne  17.3.2006  — Sequeira Wandschneider v. komissio

20.5.2006   
            
            
               FI
            
            
               Euroopan unionin virallinen lehti
            
            
               C 121/19
            
         Kanne 17.3.2006 — Sequeira Wandschneider v. komissio
   (Asia F-28/06)
   (2006/C 121/36)
   Oikeudenkäyntikieli: ranska
   Asianosaiset
   
      Kantaja: Paulo Sequeira Wandschneider (Bryssel, Belgia) (edustajat: asianajajat G. Vandersanden ja C. Ronzi)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               kantajan urakehitystä koskeva arviointikertomus ajanjaksolta 1.1.2004—31.12.2004 on kumottava
            
         
               —
            
            
               kantajan oikaisuvaatimuksen hylkäämisestä 5.9.2005 tehty päätös on kumottava siltä osin kuin on tarpeellista
            
         
               —
            
            
               vastaaja on velvoitettava korvaamaan aineettomat ja aineelliset vahingot, jotka katsotaan kohtuullisiksi ja joiden määrä on vähintään 5000 euroa
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, komission virkamies, jonka työtehtäviin kuuluu etenkin polkumyyntikäytäntöjen tutkiminen, kiistää urakehitystään koskevan arviointikertomuksen pätevyyden arviointivuodelta 2004.
   Hän esittää kanteessaan, että hänen esimiehensä ovat antaneet hänelle vähemmän pisteitä, kuin mitä hän olisi ansainnut, koska hän on kieltäytynyt tutkimustensa yhteydessä asettamaan etusijalle yhteisön teollisuuden edut.
   Hän esittää, että hänen urakehityksensä arviointimenettelyllä on rikottu henkilöstösääntöjen 43 artiklaa, tämän artiklan yleisiä täytäntöönpanosäännöksiä, arviointiohjetta sekä pariteettikomitean työjärjestystä. Vastaaja on näin ollen loukannut kantajan puolustautumisoikeutta sekä oikeutta tehokkaaseen muutoksenhakuun.
   Kantaja katsoo yhtäältä, että hänen urakehitystään koskeva arvio sisältää ilmeisiä arviointivirheitä eikä sitä ei ole perusteltu, ja toisaalta, että vastaaja on loukannut huolenpitovelvollisuutta ja hyvää hallintotapaa.
   Lopuksi kantaja vetoaa harkintavallan väärinkäyttöön sikäli kuin hänen epätyydyttävä arviointinsa on vain väline, jolla pyritään viemään häneltä tutkijan toimi.